Document ID: 31993R1804

ΚΑΝΟΝΙΣΜΟΣ (ΕΟΚ) αριθ. 1804/93 ΤΗΣ ΕΠΙΤΡΟΠΗΣ της 6ης Ιουλίου 1993 για τον καθορισμό του ορίου εντός του οποίου δύνανται να γίνουν αποδεκτές οι αιτήσεις πιστοποιητικών εισαγωγής που υποβλήθηκαν τον Μάιο 1993 για ορισμένα νωπά ή διατηρημένα με απλή ψύξη βόεια κρέατα ή με τη μορφή κονσερβών στο πλαίσιο του καθεστώτος εισαγωγής που προβλέπεται στη διμερή γεωργική συμφωνία μεταξύ της Κοινότητας και της Σουηδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1180/93 της Επιτροπής της 14ης Μαΐου 1993 για τη θέσπιση, για το έτος 1993, των λεπτομερειών εφαρμογής του καθεστώτος εισαγωγής βοείων κρεάτων το οποίο προβλέπεται στη διμερή γεωργική συμφωνία μεταξύ της Κοινότητας και της Σουηδίας (1), και ιδίως το άρθρο 3 παράγραφος 4,
Εκτιμώντας:
ότι το άρθρο 1 παράγραφος 1 του κανονισμού (ΕΟΚ) αριθ. 1180/93 έχει καθορίσει τις ποσότητες βοείων κρεάτων νωπών ή διατηρημένων με απλή ψύξη που υπάγονται στον κωδικό ΣΟ 0201 και προϊόντων που υπάγονται στους κωδικούς ΣΟ 1602 50 31, 1602 50 39 ή 1602 50 80, που κατάγονται από τη Σουηδία, που μπορούν να εισαχθούν με ειδικούς όρους κατά το έτος 1993- ότι οι ποσότητες για τις οποίες ζητήθηκαν πιστοποιητικά εισαγωγής είναι τέτοιες ώστε μπορούν να ικανοποιηθούν πλήρως όλες οι αιτήσεις-
ότι το άρθρο 3 παράγραφος 4 δεύτερο εδάφιο του κανονισμού (ΕΟΚ) αριθ. 1180/93 αναφέρει ότι, εάν οι ποσότητες για τις οποίες έχουν ζητηθεί πιστοποιητικά είναι μικρότερες από τις διαθέσιμες ποσότητες, χορηγούνται συμπληρωματικά πιστοποιητικά για τις υπόλοιπες ποσότητες- ότι, για τη χορήγηση αυτή, πρέπει να καθοριστούν οι υπόλοιπες ποσότητες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι αιτήσεις πιστοποιητικών εισαγωγής που κατατέθηκαν βάσει του άρθρου 3 παράγραφος 1 του κανονισμού (ΕΟΚ) αριθ. 1180/93 ικανοποιούνται εξ ολοκλήρου.
2. Οι υπόλοιπες ποσότητες που αναφέρονται στο άρθρο 3 παράγραφος 4 δεύτερο εδάφιο του κανονισμού (ΕΟΚ) αριθ. 1180/93 ανέρχονται σε:
- 2 579,38 τόνους βοείου κρέατος του κωδικού ΣΟ 0210, εκφρασμένες σε βάρος σφαγείου,
- 1 788 τόνους προϊόντων των κωδικών ΣΟ 1602 50 31, 1602 50 39 ή 1602 50 80, εκφρασμένες σε βάρος σφαγείου.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Ιουλίου 1993.

Labels: 17
5
3
18
15